Lav et referat af nedenstående tekst:

Tekst:
Torsdag aften klokken 20.06 skete en alvorlig trafikulykke på Tvoruphøjevej i Bælum. En knallert og en bil kørte sammen og knallertkøreren - en 32-årig mand fra lokalområdet - blev efter ulykken hastet til Aalborg universitetshospital med politieskorte. Hans liv stod dog ikke til at redde og kort før klokken 23 kunne vagtchef ved Nordjyllands Politi Bruno Brix fortælle, at manden var afgået ved døden. De pårørende er underrettet. - Vi har tilkaldt en bilinspektør til stedet, der skal undersøge omstændighederne omkring ulykken, sagde Bruno Brix omkring klokken 21.30. Opdatering 06.32 den 20.05.16: De umiddelbare tekniske undersøgelser, der blev foretaget torsdag, peger på, at knallertkøreren overså sin ubetingede vigepligt og kørte ud foran bilen, fortæller vagtchef ved Nordjyllands Politi, Karsten Højrup.

Referat:
En knallertkører blev kørt med politieskorte til Aalborg Universitetshospital efter en ulykke i Bælum torsdag aften, men hans liv stod ikke til at redde.